ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670033291

ขอความช่วยเหลือแก้ไขปัญหา กรณีได้รับความเดือดร้อนจากทำท่อระบายน้ำ ภายในซอยอ่อนนุช 66 ถนนอ่อนนุช แขวงอ่อนนุช เขตสวนหลวง กรุงเทพมหานคร เนื่องจากผู้ร้องแจ้งว่า ภายในซอยฯ ได้มีโครงการปรับปรุงท่อระบายน้ำ เพื่อป้องกันน้ำท่วมภายในซอย โดยได้มีการก่อสร้างท่อระบายน้ำตลอดทั้งซอย สร้างสูงขึ้นมาจากผิวถนน สูงประมาณครึ่งหน้าแข้ง ส่งผลให้ผู้ร้องและประชาชนในพื้นที่ได้รับความเดือดร้อน  รถยนต์ขูดกับท่อระบายน้ำที่สร้างสูงขึ้นมาจนรถบุบ ผู้ร้องต้องสูญเสียค่าใช้จ่ายในการซ่อมแซม เดือดร้อนเป็นอย่างมาก เพราะตัวท่อระบายน้ำมีการสร้างอยู่บริเวณทางขึ้นตึกที่พักของผู้ร้อง และตึกของผู้ร้องได้เปิดเป็นกิจการฟิตเนสออกกำลังกาย จากการที่ถนนภายในซอยมีการทำท่อระบายใหม่ ทำให้ระยะที่เลี้ยวรถขึ้นมายังฟิตเนสสัญจรลำบากและถนนภายในซอยสัญจรไม่สะดวก กลุ่มลูกค้าของผู้ร้องจึงลดจำนวนลง เพราะกลัวว่ารถจะขูดได้รับเสียหาย ผู้ร้องแจ้งว่าหน่วยงานไม่ได้จัดหาอุปกรณ์ที่กั้นหรือทำสัญลักษณ์แสดงให้ประชาชนในพื้นที่ได้ป้องกันตนเองเลย ซึ่งผู้ร้องเห็นว่า หากในอนาคตภายในซอยมีน้ำท่วมสูงจนไม่สามารถมองเห็นท่อระบายน้ำที่โผล่สูงขึ้นมาได้ และก่อเกิดอุบัติเหตุจะทำอย่างไร ซึ่งอันตรายเป็นอย่างมาก ประสบปัญหามาประมาณ 1 เดือนแล้ว ประกอบผู้ร้องมีความเห็นว่าหากต้องการป้องกันปัญหาน้ำท่วม หน่วยงานเพียงทำการลอกท่อระบายน้ำก็เพียงพอแล้ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata